Period: Old Babylonian
Genre: Literary
Transliteration:
<SURFACE>
ki-sikil {d}inana dumu {d}suen-na-ka
me kalam-ma dirig niŋ₂-nam-e sa₂ di
an-na me dab₅-dab₅-be₂ ki-a me ur₄-ur₄-e
il₂-la dib saŋ an-ne₂ us₂-e
me-lem₄-a-ni izi sud-e il₂-la-gin₇ ŋi₆ u₃-na bi₂-gen₆
diŋir na-me gaba-ri-ni-še₃ nu-gub-bu e-ne-ra im-ma-zal
{d}inana-ra an tuku₄-tuku₄-e ki sag₃-sag₃-ge
ub-da 4(diš)-ba šu-ni ŋal₂-le nam-nin gal-bi ak
me₃ šen-šen-e ka du₈-e ŋiš ŋiš-e la₂-e
nam-ur-saŋ-bi am sumun₂-gin₇ teš₂-bi-da du₇-du₇
uš₂ erim₂-ma a-gin₇ ki-e na₈-na₈ <unk> bi ŋar-ŋar-e
erin₂ gar₃ dar-ra-bi nam-ra-aš šum₂-mu igi-a sug₂-ga-bi
uŋ₃ ki-ta an-na-še₃ ed₃-de₃ uŋ₃ kur₂ ki šu bal-e šar₂
zalag ku₁₀-ku₁₀-še₃ du₃ ku₁₀-ku₁₀ zalag-še₃ dib-be₂
...kug {d}inana-ra mu-na-an-šum₂-mu-uš
...gaba-ri nu-mu-ni-in-tuku-uš
e₂...ama₅ ki ŋa₂-ŋa₂ saŋ-e-eš mu-ni-in-rig₇-eš
dam...šum₂-mu teš₂-bi dug₃-ge nam-še₃ mu-ni-in-tar-re-eš
ni₂-tuku-na ki-tuš ki ŋar-ra-na šag₄ zalag-ga ŋa₂-ŋa₂
ni₂ nu-tuku-na e₂ du₃-a-na ur₅ sag₉-ge nu-ŋa₂-ŋa₂
nitah munus-a munus nitah-a-bi ku₄-ku₄ šu bal ba-a-ak
ki-sikil-e-ne nam-ŋuruš-e tug₂ zid-da mu₄-mu₄
ŋuruš-e-ne nam-ki-sikil-e-eš₂ tug₂ gab₂-bu mu₄-mu₄
...zu...{ŋiš}bal šu-ba ŋa₂-ŋa₂ munus-e-ne-er {ŋiš}tukul šum₂-mu
eme bungu munus-e e-ne di
eme munus-e bungu e-ne...
niŋ₂ galam-ma ŋar-ŋar ŋa₂ kur₂-ra <unk> ge <unk>...
{d}en-lil₂ {d}nin-lil₂-bi {d}inana-ra šu-ni-še₃...
e₂-gal e₂ nam-nin-ka-ni nu-gig an-na-ra
mu-na-an-du₃-uš...zig₃ im-da-ri-eš
{ŋiš}rab₃ kur-kur-ra-ka mi-ni-in-kur₉-re-eš ni₂ me-lem₄ bi₂-in-guru₃-uš
saŋ gig₂ šu ri-ri-e-de₃ <unk> bi...<unk>...
di uŋ₃ šar₂-ra si sa₂-e-de₃ zid tam-me...
lu₂ niŋ₂-a₂-zig₃ ka-ga₁₄ mi-ni-in-ŋal₂-la-ar...
kilib₃-ba-bi kug {d}inana-ra šu-ni...
{d}iš-me{d}da-gan saŋ us₂ muš nu-tum₂-mu <unk> <unk>...šum₂
{d}en-lil₂ {d}nin-lil₂-bi nu-pad₃ dam-še₃ mu-na-an-šum₂-mu-uš
e₂ diŋir-re-e-ne du₃-du₃-de₃ šukur₂-ud-bi šub-šub-bu-de₃
gi-gun₄-na-bi šen-šen-e-de₃ barag-bi kug-ge-de₃
unu₂-ba kurun₂ lal₃ kaš kurun-bi ud šu₂-uš gen₆-ne₂-de₃
{d}inana {d}iš-me{d}da-gan-bi
{d}en-lil₂ {d}nin-lil₂-bi saŋ-e-eš mu-ni-in-rig₇-eš
nibru{ki} mah en nin-zu-gin₇ diŋir na-me nu-dib
šag₄-zu-a ki-sikil {d}inana-ra me mu-na-ni-in-šum₂-mu-uš
{d}iš-me{d}da-gan-me-en du-ri₂-še₃ ka-ga₁₄ mu-ni-ŋar

Cuneiform:
<SURFACE>
𒆠𒂖𒀭𒈹𒌉𒀭𒂗𒍪𒈾𒅗
𒈨𒌧𒈠𒋛𒀀𒃻𒉆𒂊𒁲𒁲
𒀭𒈾𒈨𒆪𒆪𒁉𒆠𒀀𒈨𒌴𒌴𒂊
𒅍𒆷𒁳𒊕𒀭𒉌𒍑𒂊
𒈨𒉈𒀀𒉌𒉈𒋤𒂊𒅍𒆷𒁶𒈪𒅇𒈾𒉈𒄀
𒀭𒈾𒈨𒃮𒊑𒉌𒂠𒉡𒁺𒁍𒂊𒉈𒊏𒅎𒈠𒉌
𒀭𒈹𒊏𒀭𒇧𒇧𒂊𒆠𒉺𒉺𒄀
𒌒𒁕𒐉𒁀𒋗𒉌𒅅𒇷𒉆𒎏𒃲𒁉𒀝
𒀞𒊿𒊿𒂊𒅗𒂃𒂊𒄑𒄑𒂊𒇲𒂊
𒉆𒌨𒊕𒁉𒄠𒄢𒁶𒌨𒁉𒁕𒌌𒌌
𒌀𒉈𒊒𒈠𒀀𒁶𒆠𒂊𒅘𒅘<unk>𒁉𒃻𒃻𒂊
𒂟𒃼𒁯𒊏𒁉𒉆𒊏𒀸𒋧𒈬𒅆𒀀𒁻𒂵𒁉
𒌧𒆠𒋫𒀭𒈾𒂠𒇯𒁺𒉈𒌧𒉽𒆠𒋗𒁄𒂊𒊹
𒌓𒈪𒈪𒂠𒆕𒈪𒈪𒌓𒂠𒁳𒁉
...𒆬𒀭𒈹𒊏𒈬𒈾𒀭𒋧𒈬𒍑
...𒃮𒊑𒉡𒈬𒉌𒅔𒌇𒍑
𒂍...𒃣𒆠𒂷𒂷𒊕𒂊𒌍𒈬𒉌𒅔𒉺𒄸𒁺𒌍
𒁮...𒋧𒈬𒌨𒁉𒄭𒄀𒉆𒂠𒈬𒉌𒅔𒋻𒊑𒌍
𒉎𒌇𒈾𒆠𒆪𒆠𒃻𒊏𒈾𒊮𒌓𒂵𒂷𒂷
𒉎𒉡𒌇𒈾𒂍𒆕𒀀𒈾𒄯𒊷𒄀𒉡𒂷𒂷
𒍑𒊩𒀀𒊩𒍑𒀀𒁉𒆭𒆭𒋗𒁄𒁀𒀀𒀝
𒆠𒂖𒂊𒉈𒉆𒄨𒂊𒌆𒍣𒁕𒌆𒌆
𒄨𒂊𒉈𒉆𒆠𒂖𒂊𒂠𒌆𒆏𒁍𒌆𒌆
...𒍪...𒄑𒁄𒋗𒁀𒂷𒂷𒊩𒂊𒉈𒅕𒄑𒆪𒋧𒈬
𒅴𒍑𒂵𒊩𒂊𒂊𒉈𒁲
𒅴𒊩𒂊𒍑𒂵𒂊𒉈...
𒃻𒃴𒈠𒃻𒃻𒂷𒉽𒊏<unk>𒄀<unk>...
𒀭𒂗𒆤𒀭𒎏𒆤𒁉𒀭𒈹𒊏𒋗𒉌𒂠...
𒂍𒃲𒂍𒉆𒎏𒅗𒉌𒉡𒍼𒀭𒈾𒊏
𒈬𒈾𒀭𒆕𒍑...𒍣𒅎𒁕𒊑𒌍
𒄑𒈗𒆳𒆳𒊏𒅗𒈪𒉌𒅔𒆭𒊑𒌍𒉎𒈨𒉈𒉈𒅔𒅍𒍑
𒊕𒈪𒋗𒊑𒊑𒂊𒉈<unk>𒁉...<unk>...
𒁲𒌧𒊹𒊏𒋛𒁲𒂊𒉈𒍣𒌓𒈨...
𒇽𒃻𒀉𒍣𒅗𒅗𒈪𒉌𒅔𒅅𒆷𒅈...
𒆸𒆸𒁀𒁉𒆬𒀭𒈹𒊏𒋗𒉌...
𒀭𒅖𒈨𒀭𒁕𒃶𒊕𒍑𒈲𒉡𒁺𒈬<unk><unk>...𒋧
𒀭𒂗𒆤𒀭𒎏𒆤𒁉𒉡𒅆𒊒𒁮𒂠𒈬𒈾𒀭𒋧𒈬𒍑
𒂍𒀭𒊑𒂊𒉈𒆕𒆕𒉈𒉻𒌓𒁉𒊒𒊒𒁍𒉈
𒄀𒀕𒈾𒁉𒊿𒊿𒂊𒉈𒁈𒁉𒆬𒄀𒉈
𒋼𒀕𒁀𒁷𒋭𒁉𒁉𒁷𒁉𒌓𒋙𒍑𒄀𒉌𒉈
𒀭𒈹𒀭𒅖𒈨𒀭𒁕𒃶𒁉
𒀭𒂗𒆤𒀭𒎏𒆤𒁉𒊕𒂊𒌍𒈬𒉌𒅔𒉺𒄸𒁺𒌍
𒂗𒆤𒆠𒈤𒂗𒎏𒍪𒁶𒀭𒈾𒈨𒉡𒁳
𒊮𒍪𒀀𒆠𒂖𒀭𒈹𒊏𒈨𒈬𒈾𒉌𒅔𒋧𒈬𒍑
𒀭𒅖𒈨𒀭𒁕𒃶𒈨𒂗𒁺𒌷𒂠𒅗𒅗𒈬𒉌𒃻